Ribe Stifts Adresseaviser, 1825-06-07
Paa Kistens Plade læstes følgende Linier: Herunder hviler. Jens Michael Hers Dr. theol., Biskop over Ribe Stift, Ridder af Dannebrogen, fød den 26de Julii 1766. Elsket og savnet: af Huustroe, Børn og af Venner. Agtet og hædret af Foresatte, Undergivne og Medborgere, endte han sit korte, men daadfulde Liv den 2den Junii 1825. Necrolog. Jens Michael Hertz, Dr. theologie, Biskop over Ribe Stift, Ridder af Dannebrogen, blev født den 26de Julii 1766 i Bondebyen Ørslev ved Wordingborg. Hans Forældte vare: Hermann Hertz, kongelig Skovrider, og Birgitte Cathrine Herz, født Johansen; hvilken hans Moder er bekjendt af flere poetiske Arbeider, hvoriblandt, Bidrag til Kirkesangene og en metrisk Oversættelse af Davids Palmer. Berøvet sin Fader, blev han i sit 9de Aar sat i Helsingøers Skole med Understøttelse af Hans Kongelige Høihed Arveprinds Frederik, og da hans Moder nogle Aar efter indgik i Ægteskab med daværende Controlleur, siden Toldskriver og Justitsraad Boye i Kiøbenhavn, besøgte han fra den Tid af, efter Høibemeldte Prindses Foranstaltning Kiøbenhavns latinske Skole. 1784 blev han derfra dimitteret, tog philosophisk Examen 1785, og conditionerede derefter som Huuslærer 1 Aar hos Agent Staahl i Stubbekiøbing og 4re Aar hos Pastor Koch i Horbeløv paa Falster. Under hans Ophold der forberedede han sig til theologisk Embeds-Exammen, hvilken han underkastede sig 1787. Den 21de Jan 1791 blev han kaldet til Sognepræst for Nørhaae Meenighed i Thye, og ægtede samme Aar forbemeldte Pastor Kochs Datter Christiane Sophie. Ved hende blev han Fader til 8te Børn, af hvilke det ældste og yngste ere døde. Fra Nørhaae blev han 1796 kaldet til Buttrup og Tudse i Sielland, og atter derfra 1800 til Korsøer. Aaret 1804, som berøvede ham en kjer og troefast Huustroe og satte ham, som en fattig Mand med sex moderløse Børn i en saare kummerlig Forfatning, oprettede igjen hans Tab; da han blev kaldet til Domprovst og Sognepræst i Roeskilde, og indgik Ægteskab med hans afdøde Huustroes værdige Søster, Elise Christence, som med sandt Moderhjerte opfyldte den Forevigedes Plads. 1807 blev han beskikket til Amtsprovst over Roeskilde Amt, og 1812 beæret med Hæderstegnet for Dannebrogordenens fierde Klasse. 1817 blev han creeret til Dr.Theol. i Kiøbenhavn og 1819 kaldet til Biskop over Ribe Stift. - Hvad han i disse sine forskjellige Embedsstillinger har udrettet, hvormeget hans utrættelige Virksomhed, hans rige Erfaring, hans fromme Tænkemaade, har befordret og udbredet Sandhed, christelig Dyd og Oplysning, det skjønnes af dem, der omgave ham, og vil end længe paaskjønnes af dem som leve efter ham, og nyde Frugterne af hans nidkjære christelige Virksomhed. De vigtigste af hans litteraire, hidtil offentligen udgivne, Arbeider ere: Det befriede Jsrael, et kronet episk Priisdigt; Tale og Sange ved Hendes Majestæt Dronningens Fødselsdag 18083 tvende Prædikener; en Afhandling om Liigheden i de tre første canoniske Evangelier; Johannes Aabenbaring metrisk oversat; en Dissertation: an erstant Pentateuchi in libris regum vestigia, siden oversat paa Tydsk af ham selv; og endelig en Doctordisputats: De Jutio Firmico Materno. - 1825 den 2den Junii bortkaldedes han af den Almægtige til et bedre Liv. Huustroe, Børn og Venner begræde hans Tab, velsigne hans Minde.